Ford cheamă în service câteva sute de maşini vândute în România, mai precis modele echipate cu motorul EcoBoost de 1,6 litri, fabricate între 2013 şi 2015.

Potrivit unei notificări a producătorului, automobilele ar putea avea unele defecţiuni la motor, care ar putea provoca un incendiu sub capotă.

Compania va trimite scrisori proprietarilor pentru a-i chema cu maşinile la cel mai apropiat service, unde se va îmbunătăţi sistemul de răcire şi se va actualiza soft-ul vehiculului.

Reparaţiile sunt gratuite şi ar putea dura aproape 5 ore.

Rechemarea face parte dintr-o acțiune la nivel global, care vizează peste 360.000 de autoturisme.